CELEX: 62013CN0267
Language: fi
Date: 2013-05-15 00:00:00
Title: Asia C-267/13: Ennakkoratkaisupyyntö, jonka Hoge Raad der Nederlanden (Alankomaat) on esittänyt 15.5.2013 — Nutricia NV v. Staatssecretaris van Financiën

20.7.2013   
            
            
               FI
            
            
               Euroopan unionin virallinen lehti
            
            
               C 207/30
            
         Ennakkoratkaisupyyntö, jonka Hoge Raad der Nederlanden (Alankomaat) on esittänyt 15.5.2013 — Nutricia NV v. Staatssecretaris van Financiën
   (Asia C-267/13)
   2013/C 207/49
   Oikeudenkäyntikieli: hollanti
   
      Ennakkoratkaisua pyytänyt tuomioistuin
   
   Hoge Raad der Nederlanden
   
      Pääasian asianosaiset
   
   
      Valittaja: Nutricia NV
   
      Vastapuoli: Staatssecretaris van Financiën
   
      Ennakkoratkaisukysymykset
   
   
               1)
            
            
               Onko yhdistetyn nimikkeistön nimikkeessä 3004 tarkoitettua lääkkeen käsitettä tulkittava siten, että sillä tarkoitetaan myös nyt kyseessä olevien tuotteiden kaltaisia ravintovalmisteita, jotka on tarkoitettu pelkästään lääketieteelliseen käyttöön annettavaksi enteraalisesti (ruokintaletkun kautta) sellaisille ihmisille, joita sairauden tai tilan vuoksi hoidetaan lääketieteellisesti, ja kun tuotteiden käytön tarkoituksena on kyseisen sairauden tai tilan hoitamiseen liittyvä aliravitsemuksen hoitaminen tai estäminen?
            
         
               2)
            
            
               Onko yhdistetyn nimikkeistön nimikkeessä 2202 tarkoitettua juomien käsitettä tulkittava siten, että se kattaa myös nyt kyseessä olevien tuotteiden kaltaiset nestemäiset ravintovalmisteet, joita ei ole tarkoitettu nautittavaksi juomalla vaan joita annetaan vain enteraalisesti (ruokintaletkun kautta)?